
NR.SC2020 -23613/09.10.2020
REFERAT DE APROBARE A PROIECTULUI DE HOTARARE
Privind  modificarea  și completarea   Hotărârii Consiliului Local nr. 27/30.01.2018  privind alocarea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice  în vederea desfăşurării activităţii de învăţământ

 1.Descrierea situaţiei actuale
     Prin Hotărârea Consiliului Local nr. 27/30.01.2018 s-a aprobat  alocarea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice în vederea desfăşurării activităţii de învăţământ,  după cum urmează:

       - Clădire şcoală cu nr. cad. 444779- C1;

       - Clădire laboratoare cu nr. cad. 444779 -C2;

       - Sală de sport  cu nr. cad. 444779- C6;

       - Cantină  cu nr. cad. 444779 –C7,  

      Terenul  aferent incintei, în suprafaţă 29473,00 mp,  a rămas să fie folosit de comun acord de către cele două unităţi de învăţământ  Liceul de Arte Plastice  și Colegiul Tehnic Energetic „Regele Ferdinand I” și 

       Predarea primirea  spțiilor  s-a realizat   Prin procesul verbal de predare primire  nr.491/20.02.2018 încheiat între Colegiului Tehnic Energetic „Regele Ferdinand I”  și Liceul de Arte Plastice.
  2. Alte informații
       Având în  vedere  că  prin   hotărârea  mai sus  amintită  s-a omis   să se prevadă    perioada  pentru care au fost  alocate  clădirile  către Liceul de Arte Plastice  și  ținâd cont de  prevederile OUG nr.57/2019 privind codul administrativ, art. 349  care  face referire  la  conținutul hotărârii de consiliul local  prin  care se realizează darea în folosinţă gratuită  a bunurilor proprietate publică precum și  art.  350 lit. b) și art. 351 care face  referire la obligațiile  titularului dreptului de folosinţă gratuită,  impune modificarea  și completarea Hotărâri Consiliului Local nr. 27/30.01.2018  astfel :

a) Se modifică  art.1 al Hotărâri Consiliului Local al Municipiului Timișoara nr. 27/30.01.2018
privind alocarea a unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice  în vederea desfăşurării activităţii de învăţământ  care va avea următorul cuprins:
   ”Art.1 Se aprobă alocarea cu titlu gratuit  a  unor spaţii aferente Colegiului Tehnic Energetic „Regele Ferdinand I”,  înscrise   în  CF nr. 444779 Timișoara , situate în Timişoara str. Lorena nr. 35, Liceului de Arte Plastice,   pe  o perioada  de 49 de ani,  în vederea desfăşurării activităţii de învăţământ,  după cum urmează:

     - Clădire şcoală  în regim  cu nr. cad. 444779- C1; 

     - Clădire laboratoare cu nr. cad. 444779 -C2;

     - Sală de sport  cu nr. cad. 444779- C6;

     - Cantină  cu nr. cad. 444779 –C7.

      b). Se completează  Hotărârea Consiliului Local al Municipiului Timișoara nr. 27/30.01.2018
privind alocarea a unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice  în vederea desfăşurării activităţii de învăţământ  cu art. 1a, si art. 1b care vor avea  următorul cuprins :

 - ” Art.1a: Terenul construit și neconstruit   ce constituie  incinta  imobilului din  str. . Lorena nr. 35,   înscris în CF 444779 Timișoara,  va fi  folosit de comun acord de către cele două unităţi de învăţământ  Liceul de Arte Plastice  și Colegiul Tehnic Energetic„Regele Ferdinand I”.”

   - ” Art.1b:  Liceul de Arte Plastice în calitate de  titular al dreptului  de folosință   are următoarele obligații: 
        a). să folosească   bunurile  alocate cu titlu  gratuit  în mod direct, pe riscul şi pe răspunderea sa, şi să se îngrijească de acestea  întocmai ca proprietarul;

      b). să asigure paza, protecţia şi conservarea bunurilor , ca un bun proprietar, şi  să suporte toate cheltuielile necesare unei bune funcţionări; 

      c). să suporte toate cheltuielile necesare pentru aducerea bunului la starea corespunzătoare de folosinţă, în cazul degradării acestuia, ca urmare a utilizării necorespunzătoare sau a neasigurării pazei;

      d). să   obţină avizele, acordurile necesare funcționării unitățiii de învățământ , fără schimbarea uzului şi interesului public şi destinaţiei bunurilor.

      e). să asigure dotarea spațiilor (mobilier, tehnică de calcul, etc.) necesare desfășurării în condiții optime a activităților de învățământ;

       f). să întreţină permanent spaţiile interioare/exterioare; 

       g).  să suporte toate costurile legate de igienizarea bunului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva bunul primit.

       h).  să  suporte lunar plata  utilităților precum  și a altor servicii oferite de terții,  necesare desfășurări procesului de învățământ  pentru ;

       i). să răspundă pentru degradarea bunului în timpul folosinţei sale, inclusiv cea cauzată de incendiu, doar dacă nu dovedeşte că acesta a survenit fortuit; 

       j). să nu depoziteze materiale toxice sau inflamabile şi să ia toate măsurile necesare pentru exploatarea în siguranţă a  bunurilor  date în folosință. Echipamentele tehnice care se vor instala, vor funcţiona în conformitate cu standardele naţionale şi europene privind parametrii tehnici;                               

       k). să permită inspecţiile reprezentanţilor proprietarului pentru verificarea bunului dat în folosință;

       l). să-l anunţe pe proprietar de acţiunea intentată de un terţ, care priveşte proprietatea sau posesia spaţiului dat în folosință.
      Celelalte prevederi ale Hotărâri Consiliului Local al Municipiului Timișoara nr. 27/30.01.2018 privind alocarea a unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice  în vederea desfăşurării activităţii de învăţământ vor rămâne  neschimbate.
       Conform prevederilor art. 20, alin.1 din Legea educaţiei naţionale nr. 1/2011autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
     3 . Concluzii

Având în vedere cele prezentate mai sus, considerăm necesară şi oportună promovarea proiectului de hotărâre privind modificarea  și completarea   Hotărârii Consiliului Local nr. 27/30.01.2018  privind alocarea unor spaţii aferente Colegiului Tehnic Energetic „Regele Ferdinand I”, din imobilul situat în Timişoara str. Lorena nr. 35, Liceului de Arte Plastice  în vederea desfăşurării activităţii de învăţământ.

